पाएं अपने शहर की ताज़ा ख़बरें और फ्री ई-पेपरडाउनलोड करें
दोपहर तक रहे तेज धूप के बाद शाम करीब 4 बजे बाद से जिले में तेज आंधी शुरू हो गई। करीब 2 घंटे तक जिला मुख्यालय पर तेज हवा चलती रही। इससे मुख्यालय की बिजली व्यवस्था गड़बड़ा गई।
ज्ञात रहे वेस्टर्न डिस्टरबेंस के कारण आसमान में फिर बादलों का जमावड़ा शुरू हो गया है। शनिवार को भी सुबह से सूरज की तेज धूप खिली। दोपहर तक धूप रहने के बाद आसमान में बादल छाने लगे और देखते ही देखते बादल घने हो गए। शाम करीब 4 बजे बाद जिले में तेज हवा का दौर शुरू हो गया। जो करीब 2 घंटे तक चला।
आसमान में घने बादलों के दौरान लगातार 2 घंटे तक चली तेज हवा के कारण मौसम में ठंड भी गई। मौसम विशेषज्ञों के मुताबिक 3 व 4 मई को गरज चमक के साथ हल्की बारिश की संभावना भी जताई जा रही है। 1 दिन पहले शुक्रवार को 42.2 डिग्री रहने वाला पारा शनिवार को गिरकर 41 डिग्री दर्ज किया गया। इधर, बादलों के कारण रात का पारा 26 से 27 डिग्री के आसपास रहने के आसार हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva awa_Deva hin_Deva hin_Deva zho_Hant eng_Latn